**Rámcová dohoda**

uzatvorená podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a v súlade s § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „dohoda“)

**Čl. I**

**Účastníci dohody**

**Objednávateľ: Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – mestská časť Petržalka

Zapísaný v Obchodnom registri Mestského súdu Bratislava III, oddiel: Sa, vložka č. 3602/B

Zastúpený: Ing. Matej Fekete, MBA, podpredseda predstavenstva

 Ing. Matúš Jurových, PhD., člen predstavenstva

Osoby oprávnené rokovať

* vo veciach dohody: Pavol Čery, pavol.cery@vszp.sk
* vo veciach technických pre plnenie predmetu dohody – obálky, formuláre:

Ivica Lincmaierová, ivica.lincmaierova@vszp.sk, 0910 864 120

* vo veciach technických pre plnenie predmetu dohody - tlačoviny:

Marek Lukoťka, marek.lukotka@vszp.sk, 0910 864 208

IČO: 35 937 874

DIČ: 2022027040

IČ DPH: SK2022027040

Bankové spojenie: Štátna pokladnica

IBAN: SK47 8180 0000 0070 0018 2424

(ďalej len “objednávateľ”)

**a**

**Dodávateľ:**

Sídlo:

Zapísaný v Obchodnom registri Okresného, resp. Mestského súdu ..........., oddiel: ....., vložka č............

*(resp. Zapísaný v Živnostenskom registri Okresného úradu .................. pod č................)*

Zastúpený:

Osoby oprávnené rokovať

* vo veciach dohody: *(meno, priezvisko, e-mail:.............., tel. č.............)*
* vo veciach technických: *(meno, priezvisko, e- mail:................, tel. č..........)*

IČO:

DIČ:

IČ DPH:

Bankové spojenie:

IBAN:

(ďalej len “dodávateľ”)

(objednávateľ a dodávateľ spolu ďalej ako „účastníci dohody“)

uzatvárajú túto dohodu ako výsledok verejného obstarávania v súlade so zákonom o verejnom obstarávaní.

**Čl. II**

**Predmet dohody**

Predmetom tejto dohody je výroba a dodávka obálok / tlačovín / formulárov ***(dodávateľ uvedie tovar, resp. tovary, na výrobu a dodávku ktorého, resp. ktorých predložil ponuku)*** (ďalej len „tovar“) pre pracoviská objednávateľa v špecifikácii a predpokladanom množstve podľa prílohy č. 1 tejto dohody – „Špecifikácia, predpokladané množstvo, kalkulácia ceny“ a v súlade s prílohou č. 2 dohody – „Technická špecifikácia“, vrátane súvisiacich tlačiarenských a distribučných služieb, na vlastnú zodpovednosť dodávateľa a za podmienok, dohodnutých v tejto dohode.

Objednávateľ sa zaväzuje tovar prevziať a zaplatiť dohodnutú cenu vo výške a spôsobom tak, ako je to špecifikované v čl. IV dohody.

**Čl. III**

**Dodacie podmienky a miesto plnenia**

1. Dodávateľ bude dodávať tovar objednávateľovi počas účinnosti dohody na základe čiastkových objednávok podľa skutočných potrieb objednávateľa, ktorý má právo určiť druh a presné množstvo tovaru pri jednotlivej dodávke, za podmienky dodržania minimálneho počtu kusov jednotlivých objednaných položiek tovaru v čiastkovej objednávke podľa prílohy č. 4 tejto dohody – „Minimálny počet ks“. Objednávateľ nie je povinný objednať od dodávateľa celé množstvo tovaru uvedené v prílohe č. 1 tejto dohody, a je len na rozhodnutí a potrebách objednávateľa koľko a aký tovar objedná.
2. Čiastkové objednávky budú počas účinnosti dohody vystavované objednávateľom a doručené dodávateľovi na e-mailovú adresu osoby oprávnenej rokovať vo veciach technických dodávateľa, pričom každá objednávka bude obsahovať minimálne nasledovné náležitosti:
3. číslo dohody,
4. číslo objednávky,
5. špecifikácia a množstvo objednaného tovaru,
6. miesta dodania podľa prílohy č. 3 dohody,
7. termín dodania,
8. cena objednaného plnenia uvedením jednotkovej a celkovej ceny bez DPH a vrátane DPH v súlade s prílohou č. 1 dohody,
9. kontaktné osoby objednávateľa pre prevzatie tovaru v jednotlivých miestach dodania, vrátane kontaktných údajov,
10. dátum vystavenia objednávky.
11. Dodávateľ bude zabezpečovať dodanie tovaru vo svojom mene a na svoje náklady, zodpovedá za to, že dodaný tovar nebude v rozpore s technickými normami a všeobecne záväznými právnymi predpismi platnými v Slovenskej republike a touto dohodou, že ho dodá v bezchybnom stave, v sortimente, množstve a lehote podľa tejto dohody.
12. Objednávateľ sa zaväzuje bez zbytočného odkladu po nadobudnutí účinnosti tejto dohody preukázateľne doručiť dodávateľovi súbor vzorov obálok a formulárov podľa prílohy č. 2 – časť obálky a časť formuláre (grafické návrhy) vo formáte pdf.. V prípade požiadavky na dodávku tlačovín doručí objednávateľ dodávateľovi grafické návrhy tlačovín, ktoré budú predmetom čiastkovej objednávky, podľa prílohy č. 2 – časť tlačoviny, vo formáte pdf. na vzájomné odsúhlasenie pred tlačou. Grafické návrhy budú objednávateľom odoslané na e-mailovú adresu osoby oprávnenej rokovať vo veciach technických dodávateľa. ***(použije sa príslušná časť ustanovenia, resp. celé ustanovenie ods. 4 podľa toho, na ktorú časť predmetu plnenia predložil dodávateľ ponuku)***
13. Dodávateľ je oprávnený začať tlač až po písomnom odsúhlasení grafických návrhov s objednávateľom formou e-mailov medzi osobami oprávnenými rokovať vo veciach technických obidvoch účastníkov dohody.
14. Lehota dodania tovaru na základe čiastkovej objednávky je maximálne 14 pracovných dní odo dňa preukázateľného doručenia objednávky dodávateľovi. Účastnící dohody si v prípade potreby pre konkrétnu objednávku dohodnú dlhšiu lehotu dodania, ktorú si vzájomne e-mailom odsúhlasia osoby oprávnené rokovať vo veciach technických.
15. Miestom plnenia sú pracoviská objednávateľa na území Slovenskej republiky špecifikované v prílohe č. 3 tejto dohody – „Miesta plnenia“. V prípade zmeny, týkajúcej sa pracovísk objednávateľa, uvedených v prílohe č. 3 tejto dohody, resp. v prípade vzniku alebo zrušenia pracoviska objednávateľa, je objednávateľ povinný o tejto skutočnosti informovať dodávateľa bez zbytočného odkladu, a to najneskôr do 7 pracovných dní odo dňa vzniku takejto skutočnosti v elektronickej forme na e-mailovú adresu osoby oprávnenej rokovať vo veciach technických dodávateľa, pričom nie je potrebné uzatvárať o tejto skutočnosti dodatok k dohode.
16. Tovar bude dodaný v obale, na ktorom bude vyznačený typ výrobku, jeho názov a štandardné údaje vrátane vyobrazenia, údajov o počte kusov v balení, dátume balenia a výrobcovi, pričom dodávateľ sa zaväzuje zabezpečiť jeho naloženie, prepravu, dodanie do stanovených miest plnenia a zloženie v mieste plnenia. O čase dodania tovaru je dodávateľ povinný informovať kontaktnú osobu objednávateľa pre konkrétne miesto plnenia, uvedenú v čiastkovej objednávke, minimálne 2 pracovné dni vopred.
17. Dodávateľ je povinný dodať objednaný tovar spolu s písomným preberacím protokolom – dodacím listom, ktorý bude obsahovať minimálne číslo čiastkovej objednávky, položkový súpis tovaru, množstvo, jednotkovú cenu a celkovú cenu dodaného tovaru bez DPH a vrátane DPH, podpis dodávateľa a odtlačok jeho pečiatky, ak pečiatkou disponuje, dátum prevzatia tovaru objednávateľom a meno a priezvisko kontaktnej osoby objednávateľa v zmysle čiastkovej objednávky, ktorá tovar prevezme a prevzatie potvrdí svojím podpisom.
18. Dodávateľ je povinný umožniť kontaktnej osobe objednávateľa pred prevzatím tovar skontrolovať a prepočítať. V prípade, že dodávateľ neumožní objednávateľovi tovar skontrolovať, objednávateľ nie je povinný tovar prevziať. Objednávateľ je oprávnený odoprieť prevzatie dodaného tovaru s akýmikoľvek vadami v jeho celosti, avšak tiež je oprávnený prevziať len tie položky dodaného tovaru, ktoré nevykazujú žiadne vady.
19. Povinnosť riadne a včas dodať tovar splní dodávateľ až dodaním tovaru do konkrétneho pracoviska objednávateľa v zmysle čiastkovej objednávky a momentom jeho prevzatia objednávateľom – podpisom kontaktnej osoby objednávateľa na dodacom liste. V dodacom liste kontaktná osoba objednávateľa uvedie v prípade vád tovaru aj záznam o skutočnom množstve prevzatého tovaru a vadách neprevzatého tovaru vrátane opisu ich charakteru. Pre vylúčenie pochybností účastníci dohody zhodne konštatujú, že uvedenie vád tovaru v dodacom liste sa považuje za reklamáciu vád tovaru.
20. Vlastnícke právo a nebezpečenstvo škody na tovare prechádza na objednávateľa momentom podpisu dodacieho listu kontaktnou osobou objednávateľa podľa bodu 11 tohto článku dohody.

**Čl. IV**

**Cena a platobné podmienky**

Účastníci dohody sa dohodli na cene predmetu dohody v súlade so zákonom č. 18/1996 Z. z. o cenách v znení neskorších predpisov ako na jednotkovej cene jednotlivých položiek tovaru, špecifikovanej v prílohe č. 1 tejto dohody – „Špecifikácia, predpokladané množstvo, kalkulácia ceny“.

DPH k cene tovaru, dodanému v súlade s podmienkami tejto dohody, bude fakturovaná dodávateľom vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny sadzby DPH sa nevyžaduje úprava formou dodatku k tejto dohode, ale dodávateľ bude automaticky účtovať sadzbu DPH platnú v čase poskytnutia zdaniteľného plnenia.

Zmluvná cena podľa tohto článku dohody je konečná a je zhodná s cenou z ponuky úspešného uchádzača, ktorého ponuku prijal objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady dodávateľa, spojené s plnením predmetu dohody, vrátane nákladov na poskytovanie súvisiacich služieb, tlač a distribúciu tovaru do jednotlivých miest plnenia.

Celková cena za plnenie predmetu tejto dohody nemôže počas účinnosti dohody presiahnuť sumu:

Cena bez DPH .......................... eur

Sadzba DPH .....%

Výška DPH ........ eur

Cena vrátane DPH ...... eur (slovom .............................eur),

pričom celkovou cenou sa rozumie sumár všetkých peňažných plnení, ktoré budú uhradené objednávateľom dodávateľovi na základe čiastkových objednávok, vyhotovených v súlade s touto dohodou. Objednávateľ pritom nie je povinný vyčerpať celý finančný objem uvedený v tomto ustanovení dohody.

V prípade, že dodávateľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľ DPH.

Ak sa dodávateľ, ktorý v čase uzatvorenia tejto dohody nie je platiteľom DPH, stane platiteľom DPH počas plnenia predmetu dohody, celková cena za plnenie podľa tohto ustanovenia dohody, ako aj jednotková cena uvedená v prílohe č. 1 tejto dohody, sa bude považovať za cenu vrátane DPH, a to od vzniku povinnosti dodávateľa odvádzať DPH.

Množstvo jednotlivých položiek tovaru, uvedené v prílohe č. 1 dohody, je predpokladané; objednávateľ je oprávnený objednať aj väčšie ako predpokladané množstvá jednotlivých položiek tovaru a súčasne platí, že nie je povinný objednať ani jeden kus ktorejkoľvek položky tovaru.

Objednávateľ sa zaväzuje uhrádzať dodávateľovi dohodnutú cenu na základe faktúry, ktorú je dodávateľ oprávnený vystaviť až po riadnom dodaní tovaru na základe čiastkovej objednávky objednávateľa, najneskôr však do piateho pracovného dňa mesiaca, nasledujúceho po dni dodania a prevzatia tovaru, pričom povinnou prílohou faktúry bude dodací list, potvrdený kontaktnou osobou objednávateľa. Lehota splatnosti faktúry je 30 kalendárnych dní odo dňa jej preukázateľného doručenia objednávateľovi na e-mailovú adresu: fakturyPC@vszp.sk.

Faktúra, vystavená dodávateľom, musí byť vyhotovená v súlade s ustanoveniami príslušných všeobecne záväzných právnych predpisov a touto dohodou. V opačnom prípade je objednávateľ oprávnený vrátiť faktúru dodávateľovi na opravu na e-mailovú adresu: ............... ***(doplní dodávateľ),*** pričom prestane plynúť lehota splatnosti faktúry podľa ods. 6 tohto článku dohody a nová lehota začne plynúť dňom preukázateľného doručenia opravenej faktúry objednávateľovi.

V prípade, ak sa po uzatvorení dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto dohode a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšiu cenou a cenou podľa tejto dohody je viac ako 5 % v neprospech ceny podľa tejto dohody, zaväzuje sa dodávateľ poskytnúť objednávateľovi pre takéto plnenie objednané po preukázaní uvedenej skutočnosti dodatočnú zľavu vo výške rozdielu medzi ním poskytovanou cenou podľa tejto dohody a nižšiu cenou.

Ak je dodávateľ registrovaný ako platiteľ DPH v Slovenskej republike, cena za plnenie predmetu dohody bude uhradená iba na bankový účet, ktorý je zverejnený v zozname bankových účtov zverejnenom na webovom sídle Finančného riaditeľstva. Dodávateľ je povinný ihneď písomne informovať objednávateľa o každej zmene tohto bankového účtu. Ak dodávateľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona o DPH, objednávateľ je oprávnený postupovať v zmysle ustanovenia § 69c ods. 1 zákona o DPH, t. j. uhradiť sumu vo výške DPH alebo jej časť uvedenú vo faktúre dodávateľa na číslo účtu správcu dane vedeného pre dodávateľa podľa § 67 zákona č. 563/2009 Z. z. o správe daní, pričom objednávateľ nie je v omeškaní, ak z tohto dôvodu neplní, čo mu ukladá dohoda. Dodávateľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

**Čl. V**

**Zodpovednosť za vady**

1. Dodávateľ zodpovedá za to, že tovar bude dodaný v akosti a vyhotovení, ktoré sa hodí na účel, stanovený touto dohodou, riadne zabalený a vybavený na prepravu, a že bude mať v čase odovzdania a prevzatia vlastnosti podľa ustanovení a príloh tejto dohody.
2. V prípade, že tovar bude dodaný s vadami, aj keď sa vada stane zjavnou po prechode nebezpečenstva škody na tovare, objednávateľ je oprávnený uplatniť si nároky z vád tovaru v zmysle § 436 až § 441 Obchodného zákonníka v platnom znení.
3. Záručná lehota na dodaný tovar je 24 mesiacov a začína plynúť dňom jeho prevzatia zodpovedným zamestnancom objednávateľa (jeho podpisom na dodacom liste). V prípade oprávnenej reklamácie sa záručná lehota predlžuje o čas, počas ktorého bola vada odstraňovaná.
4. Za vady, ktoré vznikli alebo vyšli najavo v záručnej lehote, nezodpovedá objednávateľ iba vtedy, ak boli preukázateľne spôsobené nesprávnym používaním tovaru alebo nevhodnými prevádzkovými podmienkami, ktoré dodávateľ nezapríčinil.
5. Vady na plnení reklamované počas záručnej lehoty sa dodávateľ zaväzuje odstrániť na vlastné náklady v lehote 30 kalendárnych dní od ohlásenia vady.
6. V prípade preukázateľne neodstrániteľnej vady tovaru sa dodávateľ zaväzuje dodať objednávateľovi náhradný tovar zodpovedajúcej kvality.

**Čl. VI**

**Sankcie**

1. V prípade, ak sa objednávateľ omešká zo zaplatením oprávnene vystavenej faktúry, dodávateľ je oprávnený účtovať objednávateľovi úroky z omeškania podľa príslušných ustanovení Obchodného zákonníka.
2. V prípade, ak sa dodávateľ dostane do omeškania s poskytnutím plnenia, je objednávateľ oprávnený uplatniť si u dodávateľa zmluvnú pokutu vo výške 0,5 % z ceny nedodaného tovaru podľa tejto dohody vrátane DPH za každý aj začatý deň omeškania.
3. Ak dodávateľ poruší inú svoju zmluvnú povinnosť, než je povinnosť uvedená v ods. 2 tohto článku vznikne objednávateľovi právo uplatniť si u dodávateľa zmluvnú pokutu vo výške 100,00 (slovom: sto eur)
4. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,
5. za každé jednotlivé také porušenie, ak pre splnenie danej povinnosti nie je určený termín alebo lehota,

ak súčasne platí, že táto dohoda pre také porušenie neurčuje inú zmluvnú pokutu.

1. Zaplatením zmluvnej pokuty alebo úroku z omeškania nie je dotknutý nárok poškodeného účastníka dohody na náhradu škody v celom rozsahu, ktorá mu preukázateľne vznikla v dôsledku nesplnenia povinností druhého účastníka dohody.
2. Objednávateľ má právo na náhradu škody preukázateľne vzniknutej nesplnením vlastnej daňovej povinnosti dodávateľa, platiteľa DPH, v zmysle § 78 zákona o DPH. Objednávateľ má zároveň právo uplatniť u dodávateľa trovy konania, ktoré mu vzniknú v konaní s príslušným daňovým úradom podľa § 69b zákona o DPH az podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
3. Objednávateľ je oprávnený jednostranne započítať svoje pohľadávky voči dodávateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona o DPH, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.
4. Dodávateľ vyhlasuje (ak sa na neho takáto zákonná povinnosť vzťahuje), že nie je osobou podľa § 11 ods. 1 písm. c) a d) zákona o verejnom obstarávaní. V prípade, ak sa toto vyhlásenie ukáže ako nepravdivé, objednávateľ je oprávnený od dohody odstúpiť, a dodávateľ je povinný nahradiť objednávateľovi škodu, ktorá mu tým vznikla.
5. Dodávateľ dáva súhlas objednávateľovi na jednostranné započítanie akýchkoľvek splatných aj nesplatných pohľadávok objednávateľa voči všetkým splatným aj nesplatným pohľadávkam dodávateľa (vrátane nároku objednávateľa z titulu zmluvných pokút voči dodávateľovi), pričom dodávateľ nie je oprávnený započítať svoje pohľadávky voči pohľadávkam objednávateľa, bez jeho predchádzajúceho písomného súhlasu.

**Čl. VII**

**Doba trvania dohody a ukončenie dohody**

1. Dohoda sa uzatvára na dobu určitú – 48 mesiacov odo dňa nadobudnutia jej účinnosti, resp. do doby vyčerpania finančného limitu uvedeného v čl. IV ods. 4 dohody, podľa toho, ktorá skutočnosť nastane skôr.
2. Túto dohodu je možné ukončiť pred dobou, na ktorú bola dojednaná:
	1. písomnou dohodou účastníkov dohody,
	2. písomnou výpoveďou,
	3. odstúpením podľa § 344 a nasl. Obchodného zákonníka
	4. odstúpením z dôvodov uvedených v tejto dohode.
3. Účastnici dohody môžu dohodu vypovedať kedykoľvek, a to aj bez uvedenia dôvodu. Výpovedná doba je 6 mesiacov a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená druhému účastníkovi dohody.
4. Objednávateľ je zároveň oprávnený odstúpiť od dohody v prípade:
5. porušenia povinností dodávateľa podľa čl. VIII ods. 1 a 2 a čl. IX ods. 4 a 5 dohody,
6. ak sa dodávateľ stane dlžníkom poistného na zdravotné poistenie voči objednávateľovi,
7. ak právnickej osobe dodávateľa bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
8. dňom právoplatného rozhodnutia registrujúceho orgánu o  výmaze podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov *(*ďalej len „zákon o registri partnerov verejného sektora*“)*,
9. dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov verejného sektora,
10. ak dôjde k výmazu partnera verejného sektora na návrh oprávnenej osoby počas trvania dohody,
11. ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
12. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.
13. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je dodávateľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto dohoda.
14. V prípade, že objednávateľ nevyužije právo odstúpiť od dohody v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany dodávateľa vo výške 20% z ceny vrátane DPH podľa čl. IV ods. 4 tejto dohody.
15. V prípade odstúpenia dohoda zaniká dňom doručenia oznámenia o odstúpení od dohody druhému účastníkovi dohody. Odstúpenie musí mať písomnú formu a musia v ňom byť podrobne uvedené dôvody odstúpenia.
16. V prípade predčasného ukončenia dohody si účastníci dohody vysporiadajú všetky, a to aj finančné záväzky, prevzaté v súlade s podmienkami tejto dohody, o čom vyhotovia písomný protokol.

**Čl. VIII**

**Osobitné ustanovenia**

1. Dodávateľ je oprávnený plniť predmet dohody aj prostredníctvom subdodávateľov, ktorí musia spĺňať podmienky pre plnenie predmetu dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u nich dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu dohody prostredníctvom subdodávateľov zodpovedá dodávateľ objednávateľovi tak, ako keby plnil predmet dohody sám. Objednávateľ je oprávnený od tejto dohody odstúpiť, ak zistí, že dodávateľ zabezpečuje plnenie predmetu tejto dohody prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, alebo zabezpečuje plnenie predmetu dohody prostredníctvom subdodávateľa napriek tomu, že túto skutočnosť neuviedol v prílohe č. 5 tejto dohody, čím nie je dotknutý nárok objednávateľa na náhradu škody z tohto dôvodu vzniknutej. Zoznam subdodávateľov je uvedený v prílohe č. 5 tejto dohody.
2. V prípade, že niektorý zo subdodávateľov nie je v okamihu podpísania tejto dohody známy a vstúpi do procesu v priebehu plnenia predmetu tejto dohody, resp. sa zmení niektorý zo subdodávateľov počas plnenia tejto dohody, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená účastníkmi dohody formou písomného dodatku k tejto dohode. O každej zmene je dodávateľ povinný bezodkladne - najneskôr do 7 kalendárnych dní - písomne informovať objednávateľa, pričom je povinný zároveň predložiť objednávateľovi čestné vyhlásenie, že subdodávateľ, ktorého sa zmena týka, spĺňa podmienky pre plnenie predmetu tejto dohody. Ak dodávateľ tento záväzok nedodrží, považuje sa to za závažné porušenie zmluvných podmienok a dodávateľ je povinný zaplatiť objednávateľovi zmluvnú pokutu vo výške 20% z ceny vrátane DPH podľa čl. IV ods. 4 tejto dohody. Objednávateľ je oprávnený zmluvnú pokutu započítať a z tohto dôvodu krátiť úhradu fakturovanej sumy (vyplatiť dodávateľovi fakturovanú cenu zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať dodávateľovi aj dodatočne, ak zistí, že dodávateľ porušil záväzok podľa tohto ustanovenia dohody.
3. Účastníci dohody sa dohodli, že písomnosti podľa tejto dohody sa doručujú osobne, poštou, kuriérskou službou alebo e-mailom. Každý z účastníkov dohody je povinný písomne informovať druhého účastníka dohody o akejkoľvek zmene adresy, e-mailu, alebo kontaktných údajov, uvedených v tejto dohode, a to písomným oznámením podpísaným štatutárnymi zástupcami účastníka dohody, ktoré bude doručené druhému účastníkovi dohody, pričom na zmenu podľa tejto vety sa nevyžaduje uzavretie dotatku k tejto dohode. Písomnosti doručované poštou a kuriérskou službou sa doručujú na adresu sídla účastníkov dohody, uvedenú v čl. I dohody. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou elektronických faktúr sa písomnosti doručované prostredníctvom e-mailu považujú za doručené nasledujúci pracovný deň po ich odoslaní na e-mailovú adresu druhého účastníka dohody.
4. Na doručovanie písomností týkajúcich sa vzniku, zmeny, zániku dohody, alebo akéhokoľvek porušenia dohody, sa nepoužije e-mail.
5. Písomnosti a komunikácia medzi účastníkmi dohody, týkajúca sa tejto dohody, bude prebiehať v slovenskom jazyku, vrátane vystavovania účtovných dokladov a ich príloh, pričom všetky oznámenia s právnym alebo zmluvným účinkom sa budú posielať druhému účastníkovi dohody na jeho adresu uvedenú v čl. I tejto dohody, na jeho dodatočne písomne oznámenú adresu alebo na adresu evidovanú v Obchodnom alebo inom registri.
6. Dodávateľ nie je oprávnený postúpiť akékoľvek práva a pohľadávky vyplývajúce z tejto dohody na tretie osoby bez predchádzajúceho písomného súhlasu objednávateľa. Právny úkon, ktorým budú práva a pohľadávky postúpené v rozpore s týmto odsekom, bude neplatný.
7. Osobné údaje kontaktných osôb a osôb podieľajúcich sa na plnení predmetu tejto dohody budú spracúvané za účelom plnenia tejto dohody, pričom účastníci dohody vyhlasujú, že sú oprávnení tieto osobné údaje poskytnúť druhému účastníkovi dohody. Okrem osobných údajov podľa prvej vety tohto odseku pri plnení tejto dohody nebudú spracúvané osobné údaje. Ak pri plnení predmetu dohody dôjde k náhodnému kontaktu s osobnými údajmi, je dodávateľ povinný dodržiavať ustanovenia Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

**Čl. IX**

**Protikorupčné ustanovenia**

1. Účastníci dohody sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto dohody, ktoré by spôsobilo, že by účastníci dohody alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Účastníci dohody sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhého účastníka dohody, a rovnako neprijmú, ani sa nezaviažu prijať od žiadneho zamestnanca, zástupcu alebo tretej strany konajúcej v mene druhého účastníka dohody žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto dohody v rozpore s Etickým kódexom objednávateľa zverejneným na webovom sídle objednávateľa [www.vszp.sk](http://www.vszp.sk) (ďalej len „Etický kódex“).
3. Účastníci dohody sa zaväzujú bezodkladne informovať druhého účastníka dohody, pokiaľ si budú vedomí alebo budú mať konkrétne podozrenie na korupciu pri dojednávaní, uzatváraní alebo pri plnení tejto dohody.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto dohody je poskytnutý účastníkovi dohody alebo zástupcovi účastníka dohody v rozpore s týmto článkom dohody, môže účastník dohody od tejto dohody odstúpiť.
5. Účastníci dohody sa zaväzujú dodržiavať apolitickosť vo vzájomnom postupe pri uzatváraní dohody a základné morálne a etické hodnoty ustanovené v obsahu Etického kódexu. V prípade nedodržiavania stanovených apolitických, morálnych a etických hodnôt je účastník dohody oprávnený od tejto dohody odstúpiť.

**Čl. X**

**Záverečné ustanovenia**

1. Meniť alebo dopĺňať túto dohodu je možné len na základe dohody obidvoch účastníkov vo forme písomného dodatku k dohode, podpísaného obidvomi účastníkmi dohody.
2. Dohoda je vyhotovená v štyroch rovnopisoch s platnosťou originálu, z ktorých dodávateľ obdrží jedno a objednávateľ tri vyhotovenia.
3. Účastníci dohody sa zaväzujú prípadné spory vyplývajúce z tejto dohody a dodatkov k nej alebo rozpory vo výklade niektorých jej ustanovení riešiť prednostne vzájomným rokovaním. Až po neúspešnosti takéhoto rokovania sa účastníci dohody môžu obrátiť s návrhom na vyriešenie na príslušný súd.
4. Rozhodným právom pre túto dohodu je slovenský právny poriadok. Na podmienky dohody účastníkov, ktoré nie sú upravené v obsahu tejto dohody, sa plne vzťahujú príslušné ustanovenia všeobecne záväzných právnych predpisov a v prípade vzniku sporu sa ich účastníci môžu dovolávať.
5. Táto dohoda nadobúda platnosť dňom jej podpisu oprávnenými zástupcami obidvoch účastníkov a účinnosť dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
6. Neoddeliteľnou prílohou tejto dohody sú prílohy:

Špecifikácia, predpokladané množstvo, kalkulácia ceny – časť obálky/tlačoviny/formuláre

Technická špecifikácia – časť obálky/tlačoviny/formuláre

Miesta plnenia – časť obálky/tlačoviny/formuláre

Minimálny počet ks – časť obálky/tlačoviny/formuláre

Zoznam subdodávateľov.

***(prílohy č. 1 - 4 budú použité podľa toho, na ktorú časť predmetu plnenia bola predložená ponuka dodávateľa)***

1. Zástupcovia účastníkov dohody vyhlasujú, že sú spôsobilí k právnym úkonom v mene účastníkov dohody podľa osobitných predpisov, podmienkam dohody porozumeli a pristupujú k nim slobodne a vážne bez pocitu tiesne alebo inak nevýhodných podmienok.

Za objednávateľa: Za dodávateľa:

V Bratislave, dňa............... V ................., dňa..............

......................................... .............................................

Ing. Matej Fekete, MBA

podpredseda predstavenstva

Všeobecná zdravotná poisťovňa, a.s.

........................................

Ing. Matúš Jurových, PhD.

člen predstavenstva

Všeobecná zdravotná poisťovňa, a.s.